10-12 m hündürlüyündə, alçaqgövdəli, tikanlı, dağınıq çətirli ağac və ya koldur. Gövdəsinin qabığı bozumtul, yaşlı budaqlarının qabığı isə qırmızımtıl rəngdə olur. Gümüşü rəngli yarpaqları 6-9 sm uzunluğunda olmaqla söyüd yarpağına oxşayır, tamkənarlı, bəzən uc hissədə iridişlidir, alt və üst hissədən ilk vaxtlar torvari tükcükləri olur, sonra çılpaqlaşır. Çiçəkləri çoxçiçəkli qalxanlarda yerləşir. Meyvələri enli uzunsov və ya yumru olub, 1,5-2 sm uzunluğunda, 1,2-1.8 sm diametrində, yetişdikdə sarımtıl rəng alır, üstü ilk vaxtlar azacıq tükcüklü olur, böyüdükcə tükcüklərdəntəmizlənir və tam çılpaq olur.